23. ΑΝΑΓΚ.ΝΟΜΟΣ υπ’ αριθ. 933 της 10/10 Νοεμ. 1937 Περί συμπληρώσεως των περί πωλήσεως του άλατος και των περί αλυκών διατάξεων. Άρθρ.1.-1.Από της ενάρξεως της ισχύος του παρόντος η τιμή του κατά το άρθρ. 1 του Νόμ. 4516 της 8 Απρ. 1930 «περί χορηγήσεως άλατος δια βιομηχανικήν και γεωπονικήν χρήσιν» διατιθεμένου άλατος εκ των αλυκών του Κράτους δια βιομηχανικήν χρήσιν, καθορίζεται εις μίαν δραχμήν κατά χιλιόγραμμον (δρχ. 1.000 κατά τόννον γαλλικόν), η δε τιμή του δι’ άλισιν εγχωρίων προϊόντων, προοριζομένων προς εξαγωγή, διατιθεμένου άλατος εις δρχ. 0,50 κατά χιλιόγγραμον (δραχ. 500 κατά τόννον γαλλικόν). Δια Β.Δ/τος εκδιδομένου τη προτάσει των Υπουργών των Οικονομικών και Εθνικής Οικονομίας δύναται να εξισωθή η τιμή του προς άλισιν εγχωρίων προϊόντων προοριζομένου άλατος προς την ως άνω τιμήν του δια βιομηχανικήν χρήσιν διατιθεμένου άλατος. 2.Τα εκ της ανωτέρω αυξήσεως της τιμής προκύπτοντα  έσοδα διατίθενται κατά τα δι’ αποφάσεων των Υπουργών Οικονομικών και της Εθνικής Οικονομίας ειδικώτερον κανονισθησόμενα δια την εκτέλεσιν έργων βελτιώσεως των αλυκών. 3.Προς τον αυτόν σκοπόν διατίθενται εφεξής και τα εξής έσοδα. α)Εκ μισθωμάτων αλυκών εξαγωγής άλατος εις το εξωτερικόν, ως επίσης και εκ του καθαρού κέρδους εξαγωγής εις το εξωτερικόν άλατος εκ των αλυκών του Κράτους. β)Εκ μισθωμάτων αχρησιμοποιήτων χώρων εν τη περιοχή των αλυκών (λειβαδίων, αγρών) και εν γένει των εισπραττομένων δικαιωμάτων εκ χρησιμοποιήσεως εγκαταστάσεων των αλυκών υπό τρίτων και γ)Το αντίτιμον των εκποιουμένων αχρήστων υλικών των αλυκών. 4.Αι τιμαί πωλήσεώς του δια βιομηχανικήν χρήσιν ή προς άλισιν εγχωρίων προϊόντων, προοριζομένων προς εξαγωγήν εις το εξωτερικόν, χορηγουμένου άλατος δύνανται να καθορίζωνται εφεξής δια Β.Δ/των μετά γνώμην του Συμβουλίου των αλυκών, ουδέποτε όμως δύνανται να ώσι μικρότεραι του μέσου όρου της τιμής παραγωγής αυτού ηυξημένης κατά 20% δι’ έξοδα διαχειρίσεως κλπ. συν τη προσθήκη της διαφοράς, μεταξύ της μέχρι τούδε τιμής αυτού και της καθοριζομένης δια της παρ. 1 του παρόντος άρθρου, της προβλεπομένης δι’ εκτέλεσιν έργων βελτιώσεως των αλυκών και μέχρις εκτελέσεως αυτών ή αποσβέσεως των προς τούτο συναφθησομένων δανείων, άνευ ουδεμιάς άλλης φορολογικής επιβαρύνσεως. Άρθρ.2.-1.Το σύνολον των ετησίως δι’ έργα βελτιώσεως των αλυκών διατιθεμένων ποσών εκ των κατά το προηγούμενον άρθρον εσόδων συμπεριλαμβανομένων και των εν τοις κατωτέρω άρθροις 4 και 5 προβλεπομένων δαπανών δεν δύναται να υπερβή τας δραχ. 5.000.000. Άρθρ.3.-Δια την εκτέλεσιν του όλου ή μέρους των προβλεπομένων έργων βελτιώσεως και επεκτάσεως των αλυκών και εφοδιασμόν αυτών δια των αναγκαίων υλικών, μηχανών και εργαλείων, επιτρέπεται όπως κοινή εγκρίσει των Υπουργών Οικονομικών και Εθνικής Οικονομίας συναφθώσι παρά του Δημοσίου δάνεια μέχρι συνολικού ποσού τριάκοντα εκατομμυρίων, εξυπηρετούμενα εκ των κατά τα προηγούμενα άρθρα εξασφαλιζομένων εσόδων. Εν τοιαύτη περιπτώσει εκτός των εκτελεσθησομένων εκ του προϊόντος των ως άνω δανείων έργων και προμηθειών, εφεξής θα δύναται να διατεθή ετησίως δια νέα έργα βελτιώσεως των αλυκών το υπόλοιπον των κατά το προηγούμενον άρθρ. 2 ετησίων εσόδων μετά την αφαίρεσιν των δια την εξυπηρέτησιν των ούτω συναφθησομένων δανείων απαιτουμένων ποσών. Άρθρ.4.-1.Προς εξυγίανσιν δι’ έργων αποξηράνσεως και αποστραγγίσεως των ελωδών εκτάσεων των αλυκών δύναται ο Υπουργός της Εθνικής Οικονομίας να διαθέτη πολυετώς δια δημοπρασίας τας εκτάσεις ταύτας προς γεωργικήν ή άλλην εκμετάλλευσιν εις τους αναλαμβάνοντας την εκτέλεσιν των έργων εξυγιάνσεως εντός της τασσομένης εν τη σχετική διακηρύξει προθεσμίας και κατά τους εν αυτή προβλεπομένους όρους. 2.Δια την εκτέλεσιν των μελετών των έργων βελτιώσεως των αλυκών και ενίσχυσιν της υπηρεσίας επιθεωρήσεως των αλυκών, προστίθεται μία θέσις εκτάκτου μηχανικού αλυκών, επί βαθμώ και μισθώ Τμηματάρχου β΄τάξεως. Εις την θέσιν ταύτην διορίζεται ο κεκτημένος δίπλωμα πολιτικού μηχανικού του Μετσοβίου Πολυτεχνείου ή ανεγνωρισμένης ισοδυνάμου ξένης ανωτέρας τεχνικής Σχολής. 3.Επιτρέπεται όπως από του αλοπηγικού έτους 1937 διατίθεται ετησίως εκ του Δημοσίου Ταμείου ποσόν μέχρι δραχμών τριάκοντα χιλιάδων κατά αυτοκαλλιεργουμένην αλυκήν ίνα παρέχηται μετά γνώμην του Συμβουλίου αλυκών κατά τόννον άλατος αμοιβή εις το ασχολούμενον κυρίως με την αυτοκαλλιέργειαν των αλυκών μόνιμον προσωπικόν, εξαρτωμένη εκ της ποιότητος και ποσότητος του εξ εκάστης αυτών παραγομένου άλατος κατά τα ειδικώτερον ορισθησόμενα δια Β.Δ/τος. Εις εκτέλεσιν της άνω διατάξεως εξεδόθη το Β.Δ. 21/30 Μαΐου 1938 περί των όρων παροχής αμοιβής εις το προσωπικον Υπηρεσίας Αλυκών δια το παραγόμενον άλας εξ αυτοκαλλιεργουμένων αλυκών τροποποιηθέν δια του Β.Δ. 24 Οκτ./1 Νοεμ. 1940. «Εις το άνω προσωπικόν συμπεριλαμβάνεται από της αλοπηγικής περιόδου 1939 και ο έκτακτος μηχανικός των αλυκών, αναλόγως της συμβολής του εις εργασίας αυτοκαλλιεργείας αλυκών κατά την κρίσιν του Συμβουλίου Αλυκών». Η εντός «» περίοδος προσετέθη δια του άρθρ. 10 Α.Ν. 2184/1940. (Αντί για τη σελ. 315) Σελ. 315(α) Τεύχος Η102-Σελ. 107 Αλυκές 13.Η.α.23 Άρθρ.5.-(Διατάξεις αφορώσαι την σύνθεσιν των υπηρεσιών αλυκών. Βλ. ήδη άρθρ. 12 και 53 Β.Δ. 4/10 Ιουν. 1954 (ανωτ. σελ. 13 και 22). Άρθρ.6.-1.(Τροποποιείται το άρθρ. 1 του κατηργηθέντος Νόμ. 4516/1930, τόμ. 28 σελ. 372). 2.Ο Υπουργός των Οικονομικών δύναται να προκαλή γνωμοδότησιν του Συμβουλίου Αλυκών και προκειμένου περί χορηγήσεως άλατος δια βιομηχανικήν χρήσιν ή δι’ άλισιν εγχωρίων προϊόντων προοριζομένων δι’ εξαγωγήν εις την αλλοδαπήν. 3.Από της ενάρξεως της ισχύος του παρόντος νόμου η πώλησις άλατος δι’ εξαγωγήν εις την αλλοδαπήν εκ των εν ταις αλυκαίς αποθεμάτων του Δημοσίου αποφασίζεται υπό των Υπουργών των Οικονομικών και Εθνικής Οικονομίας, κατόπιν γνωμοδοτήσεως του Συμβουλίου αλυκών. Άρθρ.7-10.(Καταργείται το άρθρ. 2 Νόμ. 4760/1930 και τίθενται μεταβατικαί διατάξεις). Σελ. 316(α) Τεύχος Η102-Σελ.108 13.Η.α.23 Αλυκές Άρθρ.11.-1.Τα κρινόμενα ακατάλληλα προς βρώσιν, αλλά δυνάμενα να χρησιμοποιηθώσιν δια βιομηχανικούς σκοπούς άλατα δύνανται να διατίθενται δια βιομηχανικήν χρήσιν επί πληρωμή αμοιβής ηλαττωμένης τουλάχιστον κατά τα 20% της εν τη οικεία εργολαβική συμβάσει προβλεπομένης δια τα πληρούντα τους σχετικούς όρους ποιότητος. Ο καθορισμός της μειώσεως γίνεται μετά γνώμην του Συμβουλίου Αλυκών δι’ αποφάσεως του Υπουργού Εθνικής Οικονομίας. 2.Εκ των μισθωθεισών αλυκών εξαγωγής άλατος εις το εξωτερικόν δεν δύναται η ούτω παραληπτέα ποσότης δια βιομηχανικήν χρήσιν να υπερβή τα πέντε εκατοστά εκάστης ετησίας παραγωγής, μη επιτρεπομένου συμψηφισμού ποσοστήτων πλειόνων παραγωγών. 3.Το πλεονάζον ή όλως ακατάλληλον ή επιβλαβές άλας καταστρέφεται κατά τα δια κοινής αποφάσεως των Υπουργών Εθνικής Οικονομίας και Οικονομικών κανονισθησόμενα, απαγορευομένης εν πάση περιπτώσει της διαθέσεως εν τω εσωτερικώ ή τω εξωτερικώ τοιούτου άλατος. Η ισχύς του παρόντος νόμου άρχεται από της δημοσιεύεσεως αυτού δια της Εφημερίδος της Κυβερνήσεως.